stanford-oval/wikipedia huggingface dataset:
Voice of America

| Voice of America |
| --- | --- |

 Voice of American päämaja Washingtonissa
Yritysmuoto:  yksityinen ja voittoatavoittelematon
Perustettu:  1942
Toimitusjohtaja:  Yolanda Lopez (vt.)
Kotipaikka:   Washington DC, USA
Toimiala:  uutiset ja ajankohtaisohjelmat
Henkilöstö:  1115
Omistaja:  U.S. Agency for Global Media
Kotisivu:  https://www.voanews.com/
Infobox OKVirheellinen NIMI-arvo: 
Voice of America eli VOA on Yhdysvaltain liittovaltionhallinnon rahoittama, ulkomaille ohjelmaa lähettävä yleisradioasema. VOA lähettää ohjelmia yli 40 eri kielellä ja tavoittaa viikoittain noin 190 miljoonaa kuulijaa. Sen ohjelmistoon kuuluu uutis-, ajankohtais- ja kulttuuriohjelmia radiossa, televisiossa ja Internetissä.
Aseman omistaa U.S. Agency for Global Media, joka hallinoin VOA:n lisäksi myös Radio Free Europea.
Yhdysvaltain laki kieltää Yhdysvaltain diplomaattiradion tuottamien ohjelmien esittämisen Yhdysvalloissa. Maassa on käyty keskustelua tämän lain kumoamisesta. VOA:n perustamiskirja, jonka presidentti Gerald Ford vahvisti laiksi 1976, määrää, että VOA:n uutisoinnin tulee olla objektiviista ja paikkaansapitävää sekä edustaa Yhdysvaltoja eikä vain jotain tiettyä osaa siitä.
Historia

VOA:n toimintaa säätelee presidentti Gerald Fordin vuonna 1976 vahvistama laki, jonka mukaan VOA:n uutisten pitää olla luotettavia ja objektiivisia, VOA edustaa Yhdysvaltoja ja yhdysvaltalaista näkökulmaa tasapuolisesti ja kattavasti sekä esittelee Yhdysvaltojen harjoittamaa politiikkaa selkeästi ja tehokkaasti.
Voice of America aloitti toimintansa toisen maailmansodan aikana vuonna 1942 Eurooppaan suunnattuna propagandaradioasemana. Ensimmäinen lähetys 24. helmikuuta 1942 suunnattiin vastustamaan natsien propagandaa Saksassa. Ensimmäiset VOA:n käyttämät kielet olivat saksa, englanti, ranska ja italia; kielivalikoima laajeni 40:een jo vuonna 1944.
Asema lähetti myös suomenkielistä ohjelmaa nimellä Amerikan ääni vuosina 1942–1945 ja 1951–1953.
Kylmän sodan aikana Voice of America keskittyi lähettämään kommunisminvastaista ja Yhdysvaltain-myönteistä propagandaa Itä-Euroopan maihin.
Lähetykset eri kielillä > Nykyiset

| Kieli | Radio | TV |
| --- | --- | --- |
| oromo | Kyllä | Ei |
albania: Kyllä
| amhara | Kyllä | Ei |
| armenia | Kyllä | Ei |
| azeri | Kyllä | Ei |
| bambara | Kyllä | Ei |
bengali: Kyllä
| bosnia | Kyllä | Ei |
burma: Kyllä
kantoninkiina: Kyllä
dari: Kyllä
afrikanranska: Kyllä
| georgia | Kyllä | Ei |
| Haitin kreoli | Kyllä | Ei |
| hausa | Kyllä | Ei |
indonesia: Kyllä
khmer: Kyllä
| kinyarwanda | Kyllä | Ei |
kirundi: 
| korea | Kyllä | Ei |
| kurdi | Kyllä | Ei |
| lao | Kyllä | Ei |
| lingala | Kyllä | Ei |
| makedonia | Kyllä | Ei |
mandariinikiina: Kyllä
pohjoisndebele: 
| paštu  | Kyllä | Ei |
persia: Kyllä
| afrikanportugali | Kyllä | Ei |
rohingya: 
| venäjä | Kyllä | Ei |
| sango | Kyllä | Ei |
| serbia | Kyllä | Ei |
| shona | Kyllä | Ei |
sindhi: 
| somalia | Kyllä | Ei |
espanja (Latinalainen Amerikka): Kyllä
| swahili | Kyllä | Ei |
| thai | Kyllä | Ei |
tiibetan: Kyllä
| tigrinja | Kyllä | Ei |
| turkki | Kyllä | Ei |
| ukraina | Kyllä | Ei |
urdu: Kyllä
uzbeki: Kyllä
vietnam: Kyllä
wolof: 
englanti: Kyllä
Lähde:
Lähetykset eri kielillä > Lakkautetut

| Kieli | Aloittanut | Lopettanut |
| --- | --- | --- |
| brasilianportugali | 1941 1946 1961 | 1945 1948 2001 |
| tagalog/filipino | 1941 | 1946 |
| kreikka | 1942 | 2014 |
| bulgaria | 1942 | 2004 |
| tšekki | 1942 | 2004 |
| unkari | 1942 | 2004 |
| puola | 1942 | 2004 |
| romania | 1942 | 2004 |
| slovakki | 1942 | 2004 |
| arabia | 1942 1950 | 1945 2002 |
| espanja | 1942 1955 | 1955 1993 |
| portugali | 1942 1951 1976 1987 | 1945 1953 1987 1993 |
| saksa | 1942 1991 | 1960 1993 |
| japani | 1942 1951 | 1945 1962 |
| ranska | 1942 | 1961 |
| italia | 1942 1951 | 1945 1957 |
| suomi | 1942 1951 | 1945 1953 |
| afrikaans | 1942 | 1949 |
| tanska | 1942 | 1945 |
| flaami | 1942 | 1945 |
| norja | 1942 | 1945 |
| kroatia | 1943 | 2011 |
| ruotsi | 1943 | 1945 |
| sloveeni | 1944 1949 | 1945 2004 |
| wu-kiina | 1944 | 1946 |
| hollanti | 1944 | 1945 |
islanti: 1944
| hindi | 1951 1954 | 1953 2008 |
| viro | 1951 | 2004 |
| latvia | 1951 | 2004 |
| liettua | 1951 | 2004 |
| malaiji | 1951 | 1955 |
| hakka | 1951 | 1954 |
| heprea | 1951 | 1953 |
| tataari | 1951 | 1953 |
| tamili | 1954 | 1970 |
| malayalam | 1956 | 1961 |
| gujarati | 1956 | 1958 |
| telugu | 1956 | 1958 |
| valkovenäjä | 1956 | 1957 |
| nepalin | 1992 | 1993 |
| makedonia | 1999 | 2008 |
Lähde:
Toiminta nykyään

Vuonna 2021 VOA aloitti lähettämään ohjelmaa nimeltä 52 Documentary, jossa kerrotaan erilaisten ihmisten elämästä ja uusi noin vartin mittainen dokumentti julkaistaan kerran viikossa VOA:n älypuhelinsovelluksessa, aseman YouTube-kanavalla ja VOA+:ssa. Ohjelmaa juontaa Euna Lee.
Washingtonissa päämajaansa pitävällä lähetysorganisaatiolla on 1 115 työntekijää ja noin 200 miljoonan dollarin budjetti (vuonna 2014). Asema tavoittaa viikossa 350 miljoonaa ihmistä ympäri maailmaa. Aseman virkaa tekeväksi johtajaksi nimettiin tammikuussa 2021 Yolanda Lopez.
Vuonna 2006 julkaistussa haastattelussa Alan Heil, VOA:n entinen kirjeenvaihtaja, kertoi, että yhtiön sisäinen linjanveto on ns. kahden lähteen sääntö: jokaisella julkaistulla jutulla täytyy olla vähintään kaksi itsenäistä ja keskenään yhtämielistä lähdettä tai VOA:n kirjeenvaihtajan on täytynyt olla silminnäkijänä.
VOA pyörittää myös erillistä faktantarkastukseen keskittynyvää sivustoa nimeltä Poligraph.info. Lisäksi VOA tuottaa ilmaisia materiaaleja englannin kielen itseopiskeluun.
Galleria

Monroviassa allekirjoitettu QSL-kortti, jolla varmennettiin radioaseman kuuluvuus kyseisellä alueella
VOA-vastainen julisti Puolassa vuodelta 1981
Vuonna 1967 julkaistu postimerkki VOA:n kunniaksi.
VOA:n somalinkielinen uutisstudio
Aiheesta muualla

Wikimedia Commonsissa on kuvia tai muita tiedostoja aiheesta .
Voice of American internetsivut
Vestby Avis

| Vestby Avis |
| --- | --- |

Lehtityyppi:  paikallislehti
Kustantaja:  Amedia
Levikki:  3 581 (2020)
Perustettu:  2006
Päätoimittaja:  Trine Urstad
Kotikunta:  Vestby
Kotimaa:  Norja
Ilmestymistiheys:  to
Kieli:  norja
Aiheesta muualla
Kotisivu
Vestby Avis on norjalainen vuonna 2006 perustettu paikallislehti, jonka kotikunta on Vestby. Lehti ilmestyy torstaisin ja kuuluu Amedia-konserniin.
Aiheesta muualla

Lehden verkkosivut (norjaksi)
Valtaa ei loistoa

| Valtaa ei loistoa Kohu-63 |
| --- | --- | --- |

EP-levyn tiedot
 Äänitetty : joulukuu 1981 MSL-studio, Lempäälä
 Julkaistu: kevät 1982
 Formaatti: 12” vinyyli
 Tuottaja(t): Kohu-63
 Tyylilaji: punk rock
 Kesto: 13.06
 Levy-yhtiö: Poko Records
Kohu-63:n muut julkaisut
| Pelimannimusaa (EP) 1981 | Valtaa ei loistoa 1982 | Lisää verta historiaan 1982 |
Valtaa ei loistoa on punkyhtye Kohu-63:n mini-LP. Se julkaistiin keväällä 1982 levymerkillä Poko Records.
Vuonna 2013 Svart Records julkaisi albumista uusintapainoksen.
Kappaleet > A-puoli

Viimeinen valssi – 2.05
Valtaa I – 1.28
Huorra – 1.29
Aivopesu – 1.42
Kappaleet > B-puoli

Kulttuuriarmeija – 1.23
Valtaa II – 1.50
Puhtaat – 2.30
Härpsälä kids – 0.39
Kokoonpano

Lättä – laulu
Simo – kitara
Jaska – basso
Futu – rummut
Van Helsing

| Van Helsing |
| --- | --- |

Ohjaaja:  Stephen Sommers
Käsikirjoittaja:  Stephen Sommers
Tuottaja:   Stephen Sommers  Bob Ducsay 
Säveltäjä:  Alan Silvestri
Kuvaaja:  Allen Daviau
Leikkaaja:  Bob Ducsay
Tuotantosuunnittelija:  Allan Cameron
Pääosat:   Hugh Jackman  Kate Beckinsale  Richard Roxburgh 
Valmistustiedot
Valmistusmaa:  Yhdysvallat
Tuotantoyhtiö:  Universal Pictures
Levittäjä:  UIP-Dunafilm Netflix
Ensi-ilta:  2004
Kesto:  132 minuuttia
Alkuperäiskieli:   englanti  latina 
Aiheesta muualla
IMDb 
Elonet
AllMovie
Infobox OKNimi-testi OK: 
Van Helsing on Stephen Sommersin ohjaama, tuottama ja käsikirjoittama satiirinen ja toimintatäyteinen kauhuelokuva vuodelta 2004. Sen pääosissa nähdään Hugh Jackman ja Kate Beckinsale. Elokuvan juoni perustuu Bram Stokerin Draculaan, Mary Shelleyn Frankensteiniin sekä Wolf Maniin.
Näyttelijät

| 0 | 1 | 2 |
| --- | --- | --- |
|  Hugh Jackman  | … |  Gabriel Van Helsing   |
|  Kate Beckinsale  | … |  Anna Valerious   |
|  Richard Roxburgh  | … |  Kreivi Vladislaus Dracula   |
|  David Wenham  | … |  Carl   |
|  Will Kemp  | … |  Velkan Valerious   |
|  Shuler Hensley  | … |  Frankensteinin hirviö   |
|  Elena Anaya  | … |  Aleera   |
|  Silvia Colloca  | … |  Verona   |
|  Josie Maran  | … |  Marishka   |
|  Kevin J. O'Connor  | … |  Igor   |
|  Alun Armstrong  | … |  Kardinaali Jinette      |
|  Samuel West  | … |  Dr. Victor Frankenstein            |
|  Robbie Coltrane  | … |  Mr. Edward Hyde (ääni)   |
Arvioita

Turun Sanomien Päivi Valotien mielestä klassisia kauhutarinoita ja lukuisiin seikkailu- ja toimintafilmeihin kohdistuvia viittauksia surutta yhdistelevä Van Helsing on vieläkin tökerömpi rymistely kuin Sommersin ääliömäiset Muumio-seikkailut: ”Efektihurjastelu on tehty digitehosteista tinkimättä, mutta varsinaisesta sisällöstä on turha puhuakaan.”
Victon

| Victon |
| --- | --- |
 Victon esiintymässä MBN Hero -konsertissa
Tiedot
Toiminnassa:  2016– 
Tyylilaji:  K-Pop
Kotipaikka:  Seoul, Etelä-Korea
Laulukieli:  Korea
Jäsenet:  Han Seung-woo Kang Seung-sik Heo Chan Im Se-jun Do Han-se Choi Byung-chan Jung Su-bin
Levy-yhtiö:  IST Entertainment
Infobox OKNimi-testi OK: 
Victon on eteläkorealainen poikabändi, joka debytoi vuonna 2016 kappaleella nimeltä "I'm Fine". Ryhmässä on seitsemän jäsentä.
Historia

Ennen varsinaista debyyttiään Victon tunnettiin vielä nimellä Plan A Boys. 17. elokuuta 2016 Plan A Entertainmentin sosiaalinen media julkaisi tiedotteen tulevasta tv-ohjelmasta, jota yhtyeen jäsenet tähdittävät. Kyseinen tosi-tv-ohjelma eli Me & 7 Men lähetettiin ensi kerran musiikkikanava Mnet:illä 30. elokuuta 2016. Ohjelman idea oli näyttää Plan A Boysien kulku kohti ensiesiintymistä.
31. elokuuta 2016, Plan A Boys teki yhteistyössä Huh Gakin kanssa kappaleen "Begin Again". Varsinainen debyyttisingle "I'm Fine" julkaistiin 9. marraskuuta 2016.
Jäsenet

| Nimi | Syntymäaika | Rooli |
| --- | --- | --- |
| Han Seungwoo | 24. joulukuuta 1994 | Johtaja |
| Kang Seungsik | 16. huhtikuuta 1995 | Päälaulaja |
| Heo Chan | 15. joulukuuta 1995 | Päätanssija |
| Im Sejun | 4. toukokuuta 1996 | Laulaja, visual |
| Do Hanse | 25. syyskuuta 1997 | Pääräppäri |
| Choi Byungchan | 12. marraskuuta 1997 | Laulaja |
| Jung Subin | 5. huhtikuuta 1999 | Laulaja, maknae |
Aiheesta muualla

Victon Official Twitter
Victon Official Instagram
Victon Official Facebook
Veljmies-patsas

Veljmies Kuopion kauppahallin itäisen sisäänkäynnin edustalla.
Veljmies-patsas (myös Velj'mies-patsas) on kuvanveistäjä Heikki Konttisen pronssinen veistos vuodelta 1959. Se sijaitsee Kuopion torilla kauppahallin itäisessä päädyssä suihkualtaan ympäröimänä.
Konttinen voitti teoksellaan vuonna 1957 järjestetyn Kuopion Yksityisyrittäjien kutsukilpailun, jonka pohjalta patsas toteutettiin. Se oli yrittäjien lahja 175-vuotiaalle Kuopion kaupungille.
Konttisen mukaan patsaan innoituksena toimi Aaro Jalkasen 1910-luvulla kirjoittama Kallavesj-laulu ja erityisesti sen säe "Veljmies salloo tuulastelj, tiirustelj, riijustelj".
Veljmies on kauppahallin toisessa päädyssä sijaitsevan Siskotytön tavoin opiskelijoiden lakituksen kohteena vappuna. Veljmiehen lakituksen ja proffan uiton suorittaa Itä-Suomen yliopiston ylioppilaskunta, Siskotytön pesevät ja lakittavat Kuopion kauppaopiskelijat.
Vesa Rantanen (seiväshyppääjä)

Vesa Rantanen Kalevan kisoissa 2008
Vesa Tapani Rantanen (s. 2. joulukuuta 1975 Jalasjärvi) on suomalainen seiväshyppääjä.
Rantanen voitti ensimmäisen SM-mitalinsa Kalevan kisoissa 1995, jolloin hän sijoittui jaetulle kolmannelle tilalle tuloksella 550. Seuraavana vuonna hän voitti pronssia tuloksella 525. Vuonna 1997 hän voitti SM-kultaa sekä sisäradoilla tuloksella 550 että ulkoradoilla tuloksella 565. Hänet valittiin edustamaan Suomea Ateenan MM-kisoihin, joissa hän karsiutui. Seuraavana vuonna hän hyppäsi Oulun Kalevan kisoissa toiseksi. Budapestin EM-kisoissa hän karsiutui. Rantanen voitti 1999 sisäratojen SM-kisoissa hopeaa ja 2000 kultaa. Myöhemmin samana vuonna hän voitti SM-kultaa Lahden Kalevan kisoissa. Vuonna 2001 hän voitti sisäradoilla seipäässä SM-hopeaa ja seitsenottelussa SM-kultaa. Kalevan kisoissa hän voitti seipään SM-kullan, minkä ansiosta hänet valittiin Edmontonin MM-kisoihin, joissa hän karsiutui.
Rantanen hyppäsi 2002 sisäratojen SM-kisoissa pronssille. Myöhemmin samana vuonna hän karsiutui Münchenin EM-kisoissa. Seuraavana vuonna hän voitti sisäratojen SM-pronssia. Rantanen voitti Vaasan Kalevan kisoissa 2004 SM-kultaa. Hän osallistui Ateenan olympialaisiin, mutta karsiutui. Seuraavana vuonna hän voitti sisäratojen SM-hopeaa ja pääsi kilpailemaan sisäratojen EM-kisoihin, joissa hän karsiutui. Myöhemmin samana vuonna hän sijoittui toiseksi Porin Kalevan kisoissa. Vuonna 2006 hän voitti sisäratojen SM-hopeaa ja vuonna 2008 pronssia. 2008 Kalevan kisoissa hän sai niin ikään SM-pronssia. Talvella 2009 hän voitti sisäratojen Suomen mestaruuden sekä seiväshypyssä että seitsenottelussa. Espoon Kalevan kisoissa 2009 hän sijoittui toiseksi. Barcelonan EM-kilpailuissa 2010 hän karsiutui loppukilpailusta. Saman vuoden Kajaanin Kalevan kisoissa hän oli toinen ja SM-hallikilpailuissa 2011 kolmas. Vaasan Kalevan kisoissa 2013 Rantanen saavutti pronssimitalin tuloksella 530.
Rantanen on Suomen kaikkien aikojen tilastossa seiväshypyssä jaetulla kolmannella tilalla.
Rantanen on valmistunut yhteiskuntatieteiden maisteriksi. Hänet valittiin vuonna 2008 Suomen Urheiluliiton miesten seiväshypyn lajivalmentajaksi.
Henkilökohtaiset ennätykset

Lähde:
100 metrin juoksu: 11,22 (1995)
150 metrin juoksu: 17,18 (2002)
200 metrin juoksu: 22,77 (2001)
400 metrin juoksu: 51,2 (1997)
110 metrin aitajuoksu: 14,37 (2002)
Korkeushyppy: 216 (1994)
Seiväshyppy: 572 (2001)
Pituushyppy: 726 (1995)
Kolmiloikka: 13,89 (1994)
Keihäänheitto: 55,34 (1998)
Kymmenottelu: 7330 (1997)
Aiheesta muualla

Vesa Rantanen Kansainvälinen yleisurheiluliitto. (englanniksi)
Vesa Ruotsalainen

| Vesa Ruotsalainen> Henkilötiedot |
| --- | --- |
Syntynyt: 13. huhtikuuta 1966 Imatra, Suomi
Kansalaisuus:   Suomi
Jääkiekkoilija
Pelipaikka:  puolustaja
Maila:  vasen
Pituus:  180 cm
Paino:  88 kg
Pelinumero:  39 (SaiPa)
Pelaajaura
Pääsarjaura:  1984–2000
Seurat:  Ketterä (I-div.) SaiPa (SML/I-div.) KooKoo (SML) KalPa (SML)
Vesa Ruotsalainen (s. 13. huhtikuuta 1966 Imatra) on suomalainen entinen jääkiekkopuolustaja, joka pelasi SM-liigaurallaan yhteensä 460 runkosarjaottelua tehoin 37+52=89. Jäähyminuutteja kertyi 450. Ruotsalainen edusti SM-liigassa Saimaan Palloa, KooKoota ja Kalevan Palloa. Parhaiten hänet muistettaneen SaiPasta, jossa Ruotsalainen on I-divisioonaottelut mukaan lukien joukkueen seurahistorian eniten jäähyminuutteja kerännyt pelaaja 567 minuutillaan. SaiPassa 429 runkosarjaottelua pelannut Ruotsalainen on myös joukkueen eniten otteluita pelannut puolustaja sekä viidenneksi eniten otteluita pelannut pelaaja.
Ura

Ruotsalainen oli Imatran Ketterän kasvatti. Hän pelasi joukkueessa ensimmäiset miesten pelinsä jo 16-vuotiaana kaudella 1982–1983, jolloin Ruotsalainen pelasi 19 I-divisioonan runkosarjaottelua tehoin 3+3=6. Kahden siellä vietetyn kauden jälkeen hän siirtyi kaudeksi 1984–1985 SM-liigaan ja SaiPan joukkueeseen. Tulokaskausi toi 18-vuotiaalle Ruotsalaiselle 34 ottelussa tehot 3+1=4. Hänen toisen kautensa 1985–1986 päätteeksi SaiPa putosi I-divisioonaan. Ruotsalainen kuitenkin pelasi joukkueen I-divisioonavuodet 1986–1988 ja oli nostamassa SaiPaa takaisin SM-liigaan jälkimmäisen kauden 1987–1988 päätteeksi. Hän pelasi joukkueessa myös nousukauden 1988–1989, joka toi Ruotsalaiselle tehoilla 11+15=26 hänen yhden kauden piste-ennätyksensä SM-liigassa. Hän oli SaiPan tehokkain puolustaja.
Kaudeksi 1989–1990 Ruotsalainen siirtyi KooKoohon. Joukkue putosi kauden päätteeksi I-divisioonaan, mutta Ruotsalainen jatkoi SM-liigauraansa KalPassa, jonne hänet hankittiin korvaamaan HPK:hon lähtenyt Timo Kulonen. KalPassa Ruotsalaisen kausi 1990–1991 päättyi SM-hopeaan ja hän edusti joukkuetta vielä seuraavat kolme kautta. Niiden jälkeen Ruotsalainen palasi kaudeksi 1994–1995 SaiPaan pelaamaan I-divisioonaa. Hän oli tehoilla 12+23=35 koko sarjan puolustajien pistepörssin kolmas Kajaanin Hokin Vjatšeslav Kulpinin ja Kalajoen Junkkareiden Róbert Pukalovičin jälkeen. Kaudella 1995–1996 Ruotsalainen oli SaiPan toiseksi tehokkain puolustaja tehoilla 9+16=25 puolustajien pistepörssinkin voittaneen Kai Tervosen jälkeen. Hän itse sijoittui puolustajien pistepörssissä kahdeksanneksi. Ruotsalainen kuitenkin voitti kevään 1996 pudotuspelien pistepörssin tehoilla 1+8=9. Hän oli kauden päätteeksi nostamassa SaiPaa takaisin SM-liigaan.
Ruotsalainen edusti SaiPaa liiganousun jälkeen vielä neljä kautta vuoteen 2000 saakka. Hän pelasi viimeisellä kaudellaan 1999–2000 vain kymmenen runkosarjaottelua polven rustovaurion takia, joka päätti Ruotsalaisen uran tammikuussa 2000.
Maajoukkue

Ruotsalainen pelasi alle 20-vuotiaiden MM-kilpailuissa vuosina 1985 ja 1986.
Viktor Dubynin

Viktor Dubynin
Viktor Petrovitš Dubynin (ven. Виктор Петрович Дубынин; 1. helmikuuta 1943 Martjuš, Sverdlovskin alue – 22. marraskuuta 1992) oli venäläinen kenraali.
Dubynin syntyi Martjušissa, johon hänen vanhempansa olivat karkotettuina. Pojan ollessa kolmevuotias perhe palasi kotiseudulleen Bolšaja Rigaan, Kurganin alueelle. Kylässä on nykyään Dubyninille omistettu museo. Dubynin valmistui vuonna 1964 Kaukoidän panssarikoulusta Blagoveštšenskin kaupungissa ja palveli asevoimissa loppuikänsä. Vuonna 1984 hänestä tuli varakomentaja ja vuonna 1986 40. armeijakunnan komentaja, jona hän palveli Afganistanin sodassa. 10. kesäkuuta 1992 Dubynin sai Boris Jeltsiniltä nimityksen Venäjän federaation asevoimien pääesikunnan päälliköksi ja ensimmäiseksi varapuolustusministeriksi.
Dubynin sai Punalipun kunniamerkin vuonna 1985 ja Punaisen tähden kunniamerkin 1990. Hän kuoli 49-vuotiaana pitkään sairastettuaan. Dubynin sai vuonna 11. lokakuuta 2003 Venäjän federaation sankarin postuumin arvonimen, ja vuonna 2013 hänestä tehtiin postuumisti Kamensk-Uralskin kunniakaupunkilainen. Kamensk-Uralskin Ulitsa Leninalla on hänelle omistettu monumentti.
Valtaa ja voimaa

| Valtaa ja voimaa Jussi Hakulinen & Kinsky |
| --- | --- | --- |

Studioalbumin tiedot
 Äänitetty : 1986
 Julkaistu: 16. kesäkuuta 1986
 Formaatti: LP, CD, MC
 Tuottaja(t): Riku Mattila
 Tyylilaji: pop rock
 Kesto: 33.24 51:00 (2002)
 Levy-yhtiö: Poko Rekords
Jussi Hakulisen muut julkaisut
| Vaaleanpunainen majatalo 1985 | Valtaa ja voimaa 1986 | Pennitön Onassis 1991 |
Valtaa ja voimaa (PÄLP 70 / POKS 70 / POKOCD 119) on suomalaisen Jussi Hakulinen & Kinsky -yhtyeen ainoaksi jäänyt albumi, ja Jussi Hakulisen toinen oma albumi. Se julkaistiin vuonna 1986 levymerkillä Poko Rekords.
Albumista julkaistiin uusintapainos vuonna 2002.
Kappaleet

Kaikki kappaleet säveltänyt Jussi Hakulinen, ellei toisin mainittu.
Valtaa ja voimaa – 4.01
Gladiaattori – 3.28
Sankareiden maa – 4.08
Majakka – 4.16
Auringonpalvoja – 2.05 (säv. Jussi Hakulinen & Iku Tukiainen)
Kristallikyyneleet – 4.17
Kesäkuu – 2.40
Ikävän aalto – 3.27
Surullisen hahmon ritari – 2.46
Viimeinen rakkauslaulu – 2.20
Kappaleet > Vuoden 2002 painos

Lumilinna – 3.23
Mitä mitä – 2.25
Tyhjä kangas – 3.24
Kirjoita postikorttiin – 2.46
Serpentiinit – 2.43
Läskit lämmittää – 2.55
Kokoonpano

Jussi Hakulinen – laulu
Kimmo Tuuri – kosketinsoittimet
Iku Tukiainen – kitara
Harri Vahekoski – basso
Timo Lilja – rummut
+
Riku Mattila – tuotanto, äänitys ja miksaus, kitara kappaleessa ”Majakka”
Viktor Dyk

Viktor Dyk
Viktor Dyk (31. joulukuuta 1877 Pšovka u Mělníka – 14. toukokuuta 1931 Lopud) oli tšekkiläinen runoilija, romaani- ja näytelmäkirjailija, poliitikko, poliittinen kirjoittaja ja lakimies.
Dyk vangittiin ensimmäisen maailmansodan aikana Itävalta-Unkarin vastaisesta aktivismista. Hänen poliittiset kantansa olivat konservatiivisia ja kansallismielisiä. Tšekkoslovakian ensimmäisen tasavallan aikana hän oli vasemmistolaisen presidentin Tomáš Masarykin vaikutusvaltaisimpia vastustajia.
Vilhunen

Vilhunen on seuraavien suomalaisten sukunimi:
Aapo Vilhunen (1935–2023), näyttelijä
Keijo Vilhunen (s. 1960), rikollinen
Risto Vilhunen (s. 1945), taidemaalari ja taiteen kerääjä
Selma Vilhunen (s. 1976), elokuvaohjaaja ja käsikirjoittaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Viktor Dankl von Krasnik

Kenraali Viktor von Dankl, sittemmin Dankl von Krasnik.
Viktor Dankl von Krasnik (18. syyskuuta 1854 Udine, Lombardia-Venetia – 8. tammikuuta 1941 Innsbruck) oli itävaltalainen kenraali, joka toimi komentajana ensimmäisessä maailmansodassa.
Danklin isä oli armeijan kapteeni. Dankl kävi 1869–1870 St. Pöltenin kadettikoulua ja sen jälkeen Wiener Neustadtin Maria Teresian sotilasakatemiaa, josta valmistuttuaan hänet määrättiin 1874 luutnantiksi kolmanteen rakuunarykmenttiin. Opiskeltuaan vielä Wienin sotakoulussa hänet siirrettiin 1880 pääesikuntaan. Vuonna 1899 Dankl ylennettiin everstiksi ja nimitettiin pääesikunnan keskustoimiston päälliköksi. Hän eteni 1903 kenraalimajuriksi ja prikaatinkomentajaksi, 1907 sotamarsalkkaluutnantiksi ja divisioonankomentajaksi sekä 1912 ratsuväenkenraaliksi ja 14:nnen armeijakunnan komentajaksi. Maailmansodan syttyessä 1914 Dankl nimitettiin komentamaan ensimmäistä armeijaa, joka muodosti Itävalta-Unkarin armeijan vasemman siiven. Dankl saavutti itävaltalaisten ensimmäisen voiton koko sodassa lyödessään Venäjän neljännen armeijan Kraśnikin taistelussa pohjoisessa Galitsiassa 23.–25. elokuuta 1914. Pian venäläisten hyökkäys itävaltalaisten oikeaa siipeä vastaan pakotti kuitenkin Itävalta-Unkarin joukot perääntymään takaisin omalle puolelleen rajaa. Sama toistui itävaltalaisten toisessa etenemisyrityksessä lokakuussa 1914.
Italian sodanjulistuksen jälkeen Dankl siirrettiin toukokuussa 1915 vastaamaan Tirolin puolustuksesta. Joukkojensa alivoimaisuudesta huolimatta hän onnistui aluksi torjumaan italialaisten toistuvat hyökkäykset. Maaliskuussa 1916 hänet nimitettiin yhdennentoista armeijan komentajaksi. Arkkiherttua Eugenin alaisuudessa hän tosiasiallisesti johti toukokuussa käynnistettyä hyökkäystä italialaisten asemia vastaan Trentinojoella, ja hän eteni armeijoineen Rovereton eteläpuolelle. Itävaltalaiset kärsivät kuitenkin lopulta tappion, josta esikuntapäällikkö Franz Conrad von Hötzendorf syytti Danklia. Dankl jätti tämän seurauksena eronpyyntönsä ja vetäytyi palveluksesta kesäkuussa 1916.
Krasnikissa sodan alussa saavutetun voiton ansiosta Danklille myönnettiin elokuussa 1917 Maria Teresian ritarikunnan komentajaristi. Hänestä tuli kyseisen ritarikunnan kansleri Conrad von Hötzendorfin kuoltua vuonna 1925. Vuonna 1917 Dankl myös korotettiin vapaaherraksi ja nimitettiin symboliseen kunniavirkaan henkikaartin ylipäälliköksi, jona hän toimi seuraavaan vuoteen asti. Vuonna 1918 hänet korotettiin kreiviksi nimellä Dankl von Krasnik.
Venäläinen kansantanssi

Venäläisiä tanssimassa Belgorodin alueella 2014.
Venäläinen kansantanssi (ven. Русский народный танец) on osa venäläistä kulttuuria ja kansankuvaa. Tanssin juuret ulottuvat ainakin 900-luvulle, jolloin varhaiset slaavit asuttivat nykyisen Venäjän aluetta, mutta tarkkaa tietoa siitä milloin tanssi syntyi ei ole. Tanssi on yhdistetty usein erilaisiin juhliin ja tapahtumiin kuten esimerkiksi sadonkorjuuseen ja häihin.
Monet venäläisistä kansantansseista ovat saaneet vaikutteita ja muistuttavat paljon monia muita itäslaavilaisia kansantansseja, mutta venäläisiin kansantansseihin kuuluu myös esimerkiksi turkkilaisia ja suomalais-ugrilaisia tansseja Venäjän valtavan monimuotoisuuden vuoksi.
Venäjä talviolympialaisissa 2010

Venäjän joukkue avajaisissa.
Venäjä osallistui Vancouverin talviolympialaisiin 2010 177 urheilijan voimin. Maa saavutti viisitoista mitalia, kolme kultaista, viisi hopeista ja seitsemän pronssista. Mitalitilastossa Venäjä sijoittui yhdenneksitoista.